open-index/open-wikipedia-markdown huggingface dataset:
Grimsmoen naturreservat

**Grimsmoen** i Folldal er den største løsmasseavsetningen i innlandsnorge. 

De mektige lagene av sand og grus ble bygget opp mens området lå på bunnen av en bredemt sjø. I siste glasiale periode drenerte breen vann nordover Atndalen mot Folldal og i prosessen ble det her skapt eskere, dreneringsspor, morenerygger og dødisgroper som viser tilførselsveiene for materialet.

På toppen av sandavsetningen kan man blant annet se sanddyner som er dannet ved at finkornet, tørr sand føres med vinden og legges opp i sanddyner på samme måte som i en ørken. Dette er fordi sedimenter på toppen av avsetningen var veldig fine. Dette sedimentet ble blåst inn i sanddyner snart etter deglasiasjon. Deretter ble sanddyner stabilisert med vegetasjon.

Elva Grimse meandrer dypt nedskåret i moen før utløpet i Folla ved Grimsbu. 

På grunn av sin utforming, størrelse og beliggenhet har Grimsmoen en enestående plass i dokumentasjonen av isavsmeltingsforløpet i innlandsområdene i Midt-Norge, og området har i dag status som naturreservat.

Omtrent midt i naturreservatet ligger Folldal flyplass, med veiforbindelse tvers over reservatet. Motorisert ferdsel er imidlertid forbudt i reservatet.

## Referanser


## Kilder
* 
* 002/24 Grimsa - Norges vassdrags- og energidirektorat
* Folldalsportalen
Mike Wead

**Mikael «Mike Wead» Wikström** (født 6. april 1967) er en svensk heavy metal gitarist. 

Wead har gjort bidrag hos mange metal-band, blant annet Memento Mori, Abstrakt Algebra, The Haunted, Edge of Sanity, Witch, Maninnya Blade, Nattas, Firegod, Candlemass og Memory Garden.

I dag er Wead gitarist i både Mercyful Fate og King Diamond. Wead er også produsent og lydtekniker.

## Referanser


## Eksterne lenker
* 
* 
*
František Janda-Suk

**František Janda-Suk** (født 25. mars 1878, død 23. juni 1955 i Praha) var en friidrettsutøver fra Böhmen som deltok i de olympiske leker 1900 i Paris og 1912 i Stockholm.  

Janda-Suk kom på andreplass i diskoskonkurransen med et kast på 35,14 meter under OL 1900 i Paris. Rudolf Bauer fra Ungarn vant med 36,04 som var ny olympisk rekord.

Tolv år senere, under sommer-OL 1912 i Stockholm kom han på 17.-plass i diskos og i kulestøt ble han nummer femten.

Under sommer-OL 1924 i Paris kom han på 29.-plass i diskos

## OL-medaljer
* 1900  Paris -  Sølv i friidrett, diskoskast  Böhmen

## Referanser


## Eksterne lenker
*
Sharlee D’Angelo

**Sharlee D'Angelo** (født Charles Petter Andreason 27. april 1973) er en svensk heavy metal gitarist. Han er mest kjent som bassisten i Arch Enemy, Spiritual Beggars og Mercyful Fate.

D'Angelo spiller også for supergruppen IllWill. Tidligere har han spilt for band som King Diamond (1990–1993), Dismember, Sinergy, Witchery og Hemisfear.

## Referanser


## Eksterne lenker
*  hos Arch Enemy
*
Walter Rutherford

**Walter Rutherford** (født 6. mai 1870, død 9. oktober 1936) var en britisk golfspiller som deltok i de olympiske leker 1900 i Paris. 

Rutherford kom på andreplass i golfturneringen for menn bak Charles Sands fra USA i Sommer-OL 1900 i Paris. Rutherford gikk runden på 168 slag, ett mer en Sands.

## OL-medaljer
* 1900  Paris -  Sølv i golf

## Referanser


## Eksterne lenker
*
Timi Hansen

**Timi Hansen** (født 28. oktober 1958, død 4. november 2019), også kjent under artistnavnet «Grabber», var en dansk tungmetall-bassist.

Han spilte i de danske tungmetall-bandene Danger Zone, Mercyful Fate fra 1981 til 1985 og fra 1992 til 1993, og King Diamond fra 1985 til 1987.

## Diskografi
### [[Mercyful Fate]]
* *[[Mercyful Fate (album)|Nuns Have No Fun]]
* *Melissa*
* *Don't Break the Oath*
* *Return of the Vampire*
* *In the Shadows*
* *The Bell Witch*

=== [[King Diamond]] ===
* *No Presents for Christmas (single)
* *[[Fatal Portrait]]*
* *[[Abigail (album)|Abigail]]*
* *The Dark Sides* (EP)

## Referanser


## Eksterne lenker
*
Israels kvinnelandslag i fotball

**Israels kvinnelandslag i fotball** representerer Israel i internasjonal fotball.

Landslaget var med i sin første kvalifisering til EM i 2001. Ettersom de var nye og umeritterte, begynte de i klasse B, og måtte spille om opprykk til klasse A for å spille kvalifisering til selve mesterskapet. Dette lyktes ikke Israel, og ettersom UEFA fjernet inndelingen i klasse A og B først EM i 2005, og for VM-kvalifisering først etter VM i 2007, ble Israels første direkte kvalifiseringsmulighet kvalifiseringen til EM i 2009. Først vant de en førkvalifisering ved å slå ut Bosnia-Hercegovina, Latvia og Armenia. Deretter endte Israel opp i en vanskelig pulje med Norge og Russland, og kom sist med ett poeng etter en uavgjort mot Østerrike.

Kvalifiseringen til VM i 2011 gikk omtrent likte. Israel kom i gruppe med Kasakhstan, som de slo i begge kampene. Israel tapte de andre kampene, men fortsatte med hederlige tap.
Kontinentalcupen i skihopping

**Kontinentalcupen** (tidligere også kalt *interkontinentalcupen* og *europacupen*) er en årlig sammenlagtturnering som blir arrangert av det internasjonale skiforbundet (FIS). Den er den nest beste sesonglengdes turneringen i skihopping, etter verdenscupen. Fra oppstarten av kvinnenes kontinentalcup i 2004 til kvinnenes verdenscup ble innført i 2011 var kontinentalcupen kvinnenes eneste sesonglengdes sammenlagtturnering, og tilsvarte dermed i praksis verdenscupen for menn.

Kontinentalcupen for menn blir gjerne kalt «B-verdenscup», men dette er en noe upresis betegnelse, siden hoppere kan veksle mellom verdenscupen og kontinentalcupen opptil flere ganger i løpet av en sesong. Vanligvis er deltakerne i kontinentalcupen for menn yngre hoppere, som med gode resultater i kontinentalcupen kan bli tatt ut til renn i verdenscupen. Eldre, erfarne hoppere som lykkes dårlig i verdenscupen, kan også hoppe kontinentalcup i håp om å finne formen og bli tatt ut på verdenscuplaget igjen. Vekslingen av hoppere mellom kontinentalcupen og verdenscupen gjør at det ikke alltid er den beste hopperen på B-nivå som vinner kontinentalcupen sammenlagt.

Det tredje internasjonale nivået for menn er FIS-cupen, der gjerne enda yngre hoppere og hoppere fra mindre etablerte skihopp-nasjoner deltar.

I motsetning til verdenscupen, som bare har renn om vinteren (med Sommer Grand Prix som alternativ i sommerhalvåret), arrangeres kontinentalcupen både i sommer- og vinterhalvåret. Det er i dag separat sommer- og vinterkontinentalcup, men tidligere har også renn i sommerhalvåret talt med i vinterkontinentalcupen.

## Vinnere av kontinentalcupen
### Menn, vinter

### Menn, sommer

### Kvinner, vinter

### Kvinner, sommer

### Flest enkeltseire

#### Kvinner
*pr. 9. februar 2020*

#### Menn
*pr. 8. mars 2020*

## Eksterne lenker
* FIS – Det internasjonale skiforbundet
* FIS' statistikk over enkeltseire for kvinner
Romanias kvinnelandslag i fotball

**Romanias kvinnelandslag i fotball** representerer Romania i internasjonal fotball. Landslaget har aldri kvalifisert seg til noe mesterskap.

Romanias første kvalifisering var til EM i 1993. Romania endte på andreplass, poenget bak Nederland. En uavgjort mot tabelljumbo Hellas avgjorde til Nederlands fordel. Romania var også nære ved neste kvalifisering, men deretter gikk det litt dårligere. Romania ble sist i kvalifiseringen til EM i 1997, og rykket deretter ned til klasse B. De påfølgende kvalifiseringene var Romania nære opprykk, men de tapte alltid den siste kvalifiseringskampen. Romania kom ikke tilbake til kvalifiseringen før de to klassene ble fjernet både for EM- og VM-kvalifiseringsøyemed. Dermed ble kvalifiseringen til EM i 2009 Romanias første kvalifisering siden 1997. Romania måtte begynne i første kvalifiseringsrunde, men vant den uten problemer. I den neste runden endte Romania nest sist, etter å ha slått og spilt uavgjort mot Ungarn og tapt mot de andre motstanderne.

I kvalifiseringen til VM i 2011 kom Romania i en noe merkelig gruppe med Ungarn, Ukraina, Bosnia-Hercegovina og Polen. Romania bidro til å gjøre gruppen høyst uforutsigbar ved å spille uavgjort mot storfavoritten Ukraina og Ungarn. Romania slo også Bosnia-Hercegovina begge gangene, men tapte de resterende kampene, og endte nest sist.

## Se også
*Fotball for kvinner
*EM i fotball for kvinner
*Liste over kvinnelandslag i fotball
TV 400

**TV 400** er en svensk TV-kanal som ble lansert 14. januar 2005 og erstattet kanalen Med i TV. TV 400 eies av TV4-Gruppen og målgruppen er ett ungt publikum. Kanalen viser serier som Alias, Futurama, Jake 2.0 samt filmer og noen egenproduserte programmer. Mange dokusåper vises også. Kanalen finansieres av abonnementsavgifter og reklame.
Tatovør

En **tatovør** er en person som utfører permanente tatoveringer. Vanligvis jobber tatovører i tatoveringsstudioer. Tatoveringsyrket krever ingen formell utdanning i Norge, og det er derfor ikke mulighet til å ta fagbrev som tatovør eller tegne lærlingkontrakt som i offentlig godkjente yrkesfag. Tatovører lærer vanligvis faget sitt gjennom en annen tatovør som en slags lærling.

På grunn av potensiell blodsmitte skal tatovering utføres i et lokale med fokus på hygiene. Tatovører må blant annet ha god kunnskap om håndtering av (sterilt) verktøy, tatoveringsfarger, hvilke stoffer fargene inneholder. 

I Norge er det straffbart å tatovere i lokaler som ikke er formelt godkjent av kommunelegen.

## Litteratur
* Margo DeMello: *Inked: Tattoos and Body Art around the World.* ABC-CLIO 2014, ISBN 1-610-69076-1, S.&nbsp;260 ff. Hansen, Ole
## Se også
* Piercer
## Eksterne lenker
* 
* Liverpool Tattoomuseum : *Ole  Hansen 17  Nyhavn Copenhagen. Denmark*
TV4 Film

**TV4 Film** er en svensk TV-kanal som eies av mediekonsernet TV4-Gruppen. Kanalen viser film her dag mellom 11.00 og 03.00. Filmene avbrytes ikke av reklame, men heller mellom hver film.

Den første filmen som ble visst var *[[Top Gun]]* den 18. april 2004 kl 20.00.
Julie Sandlau

**Julie Sandlau** (født 1970) er en dansk smykkedesigner og tidligere modell. I 2002 oppga hun sin modellkarriere og jusstudium til fordel for smykkedesign. Sammen med sin ektemann Dennis Jacobsen starter de opp firmaet *Julie Sandlau Aps*. 

## Referanser


## Eksterne lenker
* Julie Sandlau smykkedesign
Sjuan

**Sjuan** (tidligere TV4 Plus) er en svensk TV-kanal som eies av mediekonsernet TV4-Gruppen. Opprinnelig skulle kanalen i hovedsak vise sportsprogrammer. Før lanseringen ble programtilbudet utvidet til å omfatte også underholdningsprogrammer. Kanalen ble lansert 9.&nbsp;mars&nbsp;2003 under navnet TV4 Plus. Med en seerandel på i gjennomsnitt 4&nbsp;% i 2008 var daværende TV4 Plus Sveriges sjuende største TV-kanal. Den er også Sveriges mest voksende kanal. I 2003 var seesoppslutningen på 519&nbsp;000 seere og i 2007 var den på 2&nbsp;024&nbsp;000 seere. Det er en økning på 390&nbsp;%. Kanalen byttet 12. september 2011 navn fra TV4 Plus til Sjuan. Kanalen sender blant annet det norske underholdningsprogrammet *[[Allsang på Grensen]]*.

## Referanser


## Eksterne lenker
*
Kim Ruzz

**Kim Ruzz** er en dansk black metal trommeslager.

Han er mest kjent for å ha spilt på de to første av Mercyful Fate sine studioalbum fra 1980 til 1985. Da bandet ble splittet i 1985 sluttet han å spille trommer og startet å studere i Danmark. Kim Ruzz var den eneste av de tidligere medlemmene som ikke var med på gjenforeningen av bandet.

## Eksterne lenker
* Kim Ruzz hos Discogs
Peter Butenschøn

**Peter Henrik Butenschøn** (født 1944) er en norsk arkitekt. Han er fra Enebakk og bor i Oslo. Butenschøn er utdannet arkitekt fra University of Cambridge (1966), Georgia Institute of Technology, og Harvard University (1970).

## Yrkesliv
Etter å ha arbeidet et par år i arkitektfirmaet Kallmann & McKinnell i Boston var han fra 1973 til 1980 amanuensis i byplanlegging ved Arkitekthøgskolen i Oslo. 1980–1982 ledet han den norske delen av Europarådets bymiljøkampanje samtidig som han drev egen praksis som arkitekt og byplanlegger. Han var arkitekturkritiker i Dagbladet 1976–1982, og medredaktør av fagtidsskriftet Byggekunst 1979–1982 sammen med Tore Brantenberg og Sven Erik Svendsen. I 1983 var Butenschøn en av grunnleggerne av stiftelsen IN'BY (Institutt for byutvikling) som han ledet fram til han i 1991 ble rådgiver for design og arkitektur i Kulturdepartementet. Han var en pådriver for opprettelsen av Norsk Form der han var direktør fra starten i 1993 til 2002. Fra 2003 til 2008 var han rektor ved Kunsthøgskolen i Oslo. Han har siden 2008 hatt praksis som frittstående rådgiver i arkitektur og byplanlegging. Styreleder i Stiftelsen Mela og i Melahuset AS. 

Peter Butenschøn skrev i 1987 boken *«Det nye Oslo»* sammen med sin kone Tone Lindheim. Han utga i 2008 *«Byen - en bruksanvisning»*, i 2012 *«Norske gater og plasser»,* i 2013 *«Oslo - steder i byen»,* i 2016 *Stortinget,* og i 2018 *Husimellom - en reise i norsk arkitektur*. 

## Bibliografi
*
* (sammen med Åsmund Lindal, utgitt i samarbeid med Bymiljøkampanjen, Norsk forening for bolig- og byplanlegging (Oslo avdeling) og Selskabet for Oslo Byes Vel)
* (sammen med Tone Lindheim,  med tegninger av Marianne Brochmann)
* (sammen med Odd Børretzen og Ola Røe) 
* (sammen med Bente M. Dahl, Widar Halén,  foto av Terje Agnalt)
*
*
* (sammen med Maren Hersleth Holsen)
* 
*
* (sammen med  Guri Dahl (foto), Ingun Bruskeland Amundsen, Riksantikvaren og Statens vegvesen)
* (foto av Sigurd Fandango)
* (foto av Ivan Brodey)
* (foto av Ivan Brodey)

## Familie
Peter Butenschøn er sønn av Barthold A. Butenschøn og Ragnhild Butenschøn (hun av slekten Jakhelln). Han er bror til statsviteren Nils Butenschøn og far til interiørarkitekten Nikolai Butenschøn.

## Referanser




## Litteratur
* 

## Eksterne lenker
*
Jean Gounot

**Jean Gounot** (født 9. april 1894 i Nevers, død 16. januar 1978) var en fransk turner.

Han var med i tre OL og to Turn-VM. Hans første OL var i 1920, der han fikk bronsemedalje i den individuelle mangekampen. Giorgio Zampori vant denne konkurransen, foran Marco Torrès. Etter OL i 1920 tok det 88 år før Frankrikes neste medalje i den individuelle mangekampen, da Benoit Caranobe tok bronse i turn under Sommer-OL 2008.

Neste OL, i 1924 i Paris, ble det to sølv: i lagkonkurransen, denne gangen bak Italia, og i hopp på tvers. Hans beste øvrige plasseringer var sjetteplass i både tauklatring og svingstang. Under OL i 1928 i Amsterdam fikk han ingen medaljer, men kom på fjerdeplass i lagkonkurransen. Her var han Frankrikes eldste deltaker i turn, 34 år og 123 dager.

I VM-sammenheng hadde han tre deltakelser: i 1922, 1926 og 1930. I 1922 ble det bronse i lagkonkurransen, og i 1926 gjentok det franske laget resultatet. Dette var Frankrikes eneste medaljer i begge disse to VM. I 1930 ble det sølv i lagkonkurransen.

## Referanser


## Eksterne lenker
*
Travis Payne

**Travis Payne** er en koreograf, som har koreografert for ***[[So You Think You Can Dance]]***. Han har også vunnet MTV Awards for Beste Koreografi 4 ganger, blitt Emmy-nominert for koreografi og vunnet American Choreography Awards tre ganger. Payne har jobbet med artister som Michael Jackson, Janet Jackson, Madonna, Beyoncé Knowles, Jim Carey og mange flere. Travis Payne koreograferte nettopp Michael Jackson's "This is it".

## Koreografi
### Artister han har jobbet med
*Michael Jackson
*Janet Jackson
*Madonna
*Beyoncé Knowles
*Marilyn Manson
*Courtney Love
*Jennifer Lopez
*Sting
*TLC
*Diana Ross
*Brandy
*Jim Carey
*Milla Jovovich
*Tyra Banks
*P. Diddy
*GAP
*Michael Jordan

### So You Think You Can Dance
Han koreograferte bare ett nummer den første sesongen, rock and roll med Ashlé Dawson og Blake McGrath til «**[[Hound Dog]]**» av Elvis Presley. Han er den eneste som har koreografert rock and roll for So You Think You Can Dance.

## Eksterne lenker
* Travis Paynes offisielle hjemmeside
TV4 Komedi

**TV4 Komedi** er en svensk TV-kanal som eies av mediekonsernet TV4-Gruppen. Kanalen viser komedieserier og -filmer. TV4 Komedi ble lansert 3. november 2006, samtidig som TV4-Gruppen også lanserte TV4 Guld. Premiereprogrammet var filmen *[[Brudens far 2]]*.

## Eksterne lenker
*
TV4 Fakta

**TV4 Fakta** er en svensk TV-kanal som eies av mediekonsernet TV4-Gruppen og ble lansert 15. september 2005. Kanalens sendetilbud består i stor grad av dokumentarer. Kanalen sender fra klokken 15.00 til 01.00, og sender EuroNews utenom denne tiden. I Finland ble kanalen lansert 15. november 2006 under navnet MTV3 Fakta, mens kanalen blir tilgjengelig for Canal Digitals kunder i Norge 22. mars 2010. Fra starten av ble kanalen sendt fra Finland, men da den svenske TV- og radioloven ble liberalisert 1. februar 2008 flyttet kanalen sitt hovedkontor til Stockholm.

## Eksterne lenker
*
TV4 Guld

**TV4 Guld** er en svensk TV-kanal som eies av mediekonsernet TV4-Gruppen. Kanalen viser først og fremst eldre TV-serier. Planleggingen av kanalen startet andre kvartal 2006, og den ble lansert samtidig som TV4 Komedi 3. november 2006.
## Eksterne lenker
*
Fylkesvei 4756

**Fylkesvei 4756** går mellom Ospevoll og Vikedal Motorbane i Vindafjord kommune.

Frem til 2019 hadde veien betegnelsen fylkesvei 751 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
TV4 Sport

**TV4 Sport** er en svensk TV-kanal som eies av mediekonsernet TV4-Gruppen. Kanalen sender blant annet Serie A, La Liga, boksing, VM i fotball for kvinner, Allsvenskan, Damallsvenskan, innebandy, trav, Superettan, NBA og Allsvenskan i ishockey. TV4 Sport etstattet TV4 Sport-Expressen.
Théophile Bauer

**Théophile Bauer** var en belgisk turner som deltok i de olympiske leker 1920 i Antwerpen.

Bauer vant en olympisk sølvmedalje under OL 1920 i Antwerpen. Han var med på det belgiske laget som kom på andreplass i lagkonkurranse bak Italia. Det var fem lag som deltok og konkurransen ble avviklet 23. og 24. august 1920.

## OL-medaljer
*  1920  Antwerpen - **Gull** i turn, lagkonkurranse  Belgia

## Eksterne lenker
*
TV4 Science Fiction

**TV4 Science Fiction** var en svensk TV-kanal som ble eid av mediekonsernet TV4-Gruppen. Kanalen viser film og serier innenfor sjangrene science fiction, fantastisk litteratur og anime. I Norge sendes kanalen via TV 2 som TV 2 Science Fiction, med norske undertekster. Denne kanalen ble avviklet i 2012.

## Referanser
Augustus Cootmans

**Augustus Cootmans** var en belgisk turner.

Han deltok i lagkonkurransen i turn under Sommer-OL 1920, der Belgia vant sølv på hjemmebane, bak Italia.

## Eksterne lenker
*
Kommunal vei 1059 (Tysvær)

**Kommunal vei 1059 (Kv1059) i Tysvær** *Askelandsvegen* går mellom Brekke og Sagbakken i Tysvær kommune. Veien er 2,2&nbsp;km lang.

Før veien ble omklassifisert til kommunal veg hadde den veinummeret fylkesvei 777.

## Kommuner og knutepunkter

## Referanser
Fylkesvei 777 (andre betydninger)

I Norge finnes **fylkesvei 777** i de følgende fylkene:

*Nord-Trøndelag (primær fylkesvei)
*Fylkesvei 777 (Rogaland)
Jordan 192

**Jordan 191** var den andre bilen bygget av Jordan til å delta i Formel 1. Den ble kjørt av Stefano Modena med bil nr. 32 og Maurício Gugelmin med bil nr. 33 i Formel 1-sesongen 1992. Bilen var utstyrt med en 3,5 liter V12 Yamaha og hadde Sasol som hovedsponsor. 

Sesongen ble en total katastrofe. Teamet slet hele sesongen og klarte ikke å ta poeng før i det aller siste løpet. Laget endte på en 11.-plass i konstruktørmesterskapet med ett poeng. 

## Formel 1 resultater
(Forklaring) (resultater i **uthevet skrift** indikere pole position)(resultater i *kursiv* indikerer raskeste runde)

## Eksterne lenker
* Jordan 192 – Formel 1 DataBase
* Jordan 192 - ChicaneF1
* Jordan 192 – F1Olivier
Mari Giske

**Mari Giske** (født 1968) er en norsk klassisk musiker som har spesialisert seg på bratsj. Hun startet sitt musikalske liv som fiolinist, og er frilansmusiker basert i Oslo-området.

## Liv og virke

Giske vokste opp i Trondheim, som yngste barn av sivilingeniør Bjørn Giske og sangpedagog og kordirigent Norunn Illevold Giske. Politikeren Trond Giske er Mari Giskes eldre bror.

Den første musikkskoleringen fikk hun ved Trondheim kommunale musikkskole. Som del av Samordnet musikkforsøk tok rektor Kåre Opdal på 1980-tallet initiativ til å danne Trønderkvartetten, med fire unge musikere som alle var elever ved musikkskolen. Kvartetten spilte både i hjembyen, andre steder i landet og i utlandet. Opdal var kvartettens musikalske leder så lenge den eksisterte, og han var produsent da de spilte inn en LP med musikk av trondheimskomponistene Per Hjort Albertsen og Bertil Palmar Johansen. Alle de fire i Trønderkvartetten er senere blitt musikere.

Giske ble uteksaminert bratsjist fra Norges musikkhøgskole i Oslo, og tok deretter diplomeksamen ved konservatoriet i Den Haag. Hun flyttet til London og spilte barokkbratsj i ledende ensembler i åtte år, blant annet i English Concert, English Baroque Soloists og Orchestra of the Age of Enlightenment. Hun flyttet deretter tilbake til Norge der hun jobber frilans som orkestermusiker og kammermusiker på moderne bratsj, og som en pådriver for det norske tidligmusikkmiljøet. Hun satt i styret for Oslos første tidligmusikkfestival OsloEarly da den ble etablert i 2016, og sitter nå (pr. 2021) i festivalens kunstneriske råd/programråd.

Hun har også spilt i Det Norske Kammerorkester  og har deltatt på plateinnspillinger med ulike artister og orkestre. Hun fikk Gammleng-prisen i klassen musiker i 2021.

Hun arbeider for Stiftelsen Norsk Barokkorkester som driver det norske barokkensemblet Barokkanerne, der hun også er en av frilansmusikerne. I ensemblet spiller hun barokkbratsj og viola d’amore.

## Diskografi
Deltar på:

* *Trønderkvartetten* – Trønderkvartetten (LP, album) (1986)
* *A Full Moon in March* – Love's Loneliness (kassett, album) (1990)
* *Bach, Cantatas BWV 94, BWV 105, BWV 168 –* John Eliot Gardiner, The Monteverdi Choir, The English Baroque Soloists (CD, album) (2000)
**Bach, Cantatas* – The Monteverdi Choir, The English Baroque Soloists (41 av Bachs kantater på 13 CD-er/album) (2005; 2007–2010)
* *Albinoni* –  Collegium Musicum 90, Simon Standage - 12 Concerti A Cinque, Op. 5 (CD, album) (2000)
* *Hjerteknuser* – Jan Eggum (CD, album) (2007) 
* *Handel, Steffani* – The Sixteen, Harry Christophers (CD, album) (2009)
* *Ulver* – Tromsø Kammerorkester (2013)

## Referanser

## Eksterne lenker
* aftenposten.no: ''Sang og spill i tre generasjoner'' 28. desember 2008
Plugg (smykke)

**Plugg** er et piercingsmykke med en sylinderform, vanligvis plassert i øret. Pluggen kan være både et hull som i kjøttunnelen og som en hel skive.

Pluggen kan være laget av svært mange materialer. Både akryl, metall, treverk, bein, stein, horn, glass og silikon er potensielle plugg materialer.

De vanligste lengdene blant de moderne pluggene er fra 5/16 til 7/16. Men de blir vanligvis ikke fabrikklaget slik at mulighetene for å få hvilken som helst annen størrelse er til stede. Vekten er vanligvis fra 10 gram og oppover.

## Historie
Pluggen har blitt brukt av begge kjønn helt fra det antikke Egypt I Inkariket brukte menn gull og sølv plugger i ørene, som fortalte om deres rang i samfunnet. Som følge av dette fikk urfolket kallenavnet «orejones» som betyr «store ører» av de spanske inflytterne.

Andre folkeslag smykket har blitt brukt av er Hmong-folket, og blant kvinner i Aka-stammen, der smykket var av sølv.

## Referanser


## Eksterne lenker
*
Doriana Sánchez

**Doriana Sánchez** er en amerikansk danser og koreograf innen disko. Sánchez er vel mest kjent for å ha koreografert for ***[[So You Think You Can Dance]]***. Hun har fått en del skryt av Nigel Lythgoe i løpet av programmene. Sánchez koreograferte et diskonummer med Brandon Bryant og Janette Manrara i sesong 5, som ble det beste diskonummeret dommerne hadde sett noensinne. Sánchez har blitt nominert til American Choreography Award to ganger.

## Eksterne lenker
* 
*  Doriana Sánchezs offisielle hjemmeside
Lise Haavik

**Lise Haavik** (født 1962) er en norsk sanger som bor og arbeider i Danmark. Hun representerte Danmark i Bergen i Eurovision Song Contest 1986. Hun er også kjent i Danmark for sitt arbeid i duoen Trax sammen med sin mann, John Hatting.

## Biografi
### Tidlig liv
Lise Haavik ble født i Narvik 23. februar 1962. Hun flyttet til Danmark i 1982 for å studere økonomi ved Odense Universitet og Copenhagen Business School. Haavik samarbeidet med John Hatting sent i 1983, og de giftet seg like etter. På den tiden jobbet hun med musikk på fulltid og sluttet å studere.

### Musikalsk karrière
Ett år etter hun flyttet til Danmark, ble Haavik med i Se & Hørs amatørsangkonkurranse, der hun kom på andreplass. Like etter dette møtte hun John Hatting, som sent i 1983 søkte etter en kvinnelig sanger for å starte en duo. Plateselskapet sendte Haavik, og sammen dannet de duoen Trax.

Hun representerte Danmark i Eurovision Song Contest 1986 med sangen «Du er fuld af løgn». Mens begge var til stede på scenen i Grieghallen, var det bare Haavik som sang, og som ble kreditert under fremførelsen (Hatting ble senere kreditert som komponist). Sangen endte på sjetteplass av totalt 20 deltakere. Det er eneste gang Haavik har deltatt i konkurransen, etter flere mislykkede forsøk på å representere Danmark i 1984 og 1985. Hun prøvde seg også for Norge i Melodi Grand Prix 1988, uten å nå finalen.

Haavik fortsetter å jobbe med musikk, med hennes siste verk, på engelsk «Cry Me a River», utgitt i 2007.

## Referanser


## Eksterne lenker
* 
* 
*
King Diamond & Black Rose 20 Years Ago

***King Diamond & Black Rose 20 Years Ago (A Night of Rehearsal)*** er et musikkalbum fra King Diamond utgitt i 2001.

Albumet ble innspilt 30. september 1980 da Kim Bendix Petersen (King Diamond) var med i et band med navn Black Rose. Albumet ble innspilt under en bandøvelse i et lagerrom under en bar i utkanten av København. Det var aldri meningen at det skulle utgis.

## Sporliste
# «Locked up in the Snow» – 3:33  
# «Holy Mountain Lights» – 5:45  
# «Crazy Tonight» – 4:53  
# «Virgin» – 5:43  
# «Kill for Fun» – 5:14  
# «The End» – 6:48  
# «Road Life» – 4:25  
# «Soul Overture» – 5:12  
# «Doctor Cranium» – 3:31  
# «Disgrace» – 5:40  
# «I Need Blood» – 5:59  
# «Radar Love» – 6:55 (Coverlåt Golden Earring)

## Personell
*King Diamond – Vokal
*Jørn Bittcher – Gitar
*Ib Enemark – Orgel
*Jesper Weber – Bassgitar
*Kurt Jürgens – Slagverk, bakgrunnsvokal

## Eksterne lenker
*
Fylkesvei 4777

**Fylkesvei 4777** går mellom Ospeskardtjørna – Fagerheim i Tysvær kommune.

Frem til 2019 hadde veien betegnelsen fylkesvei 779 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kommunal vei 1113 (Tysvær)

**Kommunal vei 1113 (Kv1113) i Tysvær** går mellom Liarvåg og Toftøysund i Tysvær kommune. Veien er 2,4&nbsp;km lang.

Før veien ble omklassifisert til kommunal veg hadde den veinummeret fylkesvei 785.

## Kommuner og knutepunkter

*Endepunkt Toftøysund

## Referanser
Georges van de Poele

**Georges van de Poele** var en belgisk rytter som deltok i de olympiske leker 1900 i Paris.

Van de Poele kom på andreplass i sprangridning med hesten «Windsor Squire», et sekund  bak sin landsmann Aimé Haegeman på «Benton II», under OL 1900 i Paris. De brukte 2 minutter og 17 sekunder på den 850 meter lange banen med 22 hinder. I høydesprangkonkurransen kom han på tredjeplass med hesten «Ludlow», de hoppet 1,70 meter. 
Franske Dominique Gardères på «Canéla» og Giovanni Giorgio Trissino på «Oreste» fra Italia ble olympiske mestere med 1,85.

## OL-medaljer
* 1900  Paris -  Sølv i hestesport, sprangridning  Belgia
* 1900  Paris -  Bronse i hestesport, høydesprang  Belgia

## Eksterne lenker
*
ZIP

**ZIP** er et komprimerings- og arkiveringsfilformat. En ZIP-fil inneholder en eller flere filer som blir satt sammen for å spare diskplass eller for å lagre filene *som de er*, noe man ønsker når man for eksempel tar sikkerhetskopi eller til et rent arkiveringsformål.

Algoritmen som Zip anvender heter *Deflate*. Den bruker både LZSS-algoritmen (en variant av LZ77-algoritmen) og Huffman-koding.

Formatet ble utviklet av Phil Katz og het da PKZIP. Idag finnes det mengder av program som bruker zipformatet, blant annet ZipGenius, WinZip, PeaZip og 7-Zip. Flere har integrert formatet i sine operativsystemer, blant annet Microsoft og Apple.

Ved store filer, som for eksempel film, kan enkelte program dele filen opp i flere mindre zip-filer, som så blir satt sammen igjen når en dekomprimerer filene. Dette kan være nyttig ved lagring i filsystemer som FAT32, som har en relativt lav maksgrense for filstørrelser.
Limpet

**Limpet** betegner en type sprengladning som festes til målet ved hjelp av magneter – typisk under vannlinjen på et skip. 

Navnet er hentet fra det engelske ordet for albuskjell. Limpets ble brukt til flere skipssenkninger gjennomført av motstandsbevegelsen i Norge under annen verdenskrig. Mest kjent er Operasjon Mardonius, samt sabotasjeaksjonene mot de tyske skipene MS «Monte Rosa» og DS «Donau», gjennomført av Oslogjengen med Max Manus i spissen.

Vanligvis settes en limpet av med en tidsinnstilt mekanisme. Typen som ble brukt i Norge hadde en mekanisme som ble utløst ved operatøren knuste en glassampull med syre. Syren etset seg så gjennom en kork som holdt igjen en utløserfjær. En limpet har også gjerne en mekanisme som gjør at den utløses hvis den forsøkes fjernet fra målet av dykkere eller løsner som følge av eksplosjoner.

Limpet er opprinnelig et engelsk ord, men det er gått inn i norsk språk etter andre verdenskrig og finnes som oppslagsord bl.a. i Caplex og Norsk Riksmålsordbok.
Wales’ kvinnelandslag i fotball

**Wales' kvinnelandslag i fotball** representerer Wales i internasjonal fotball. Wales var det seneste av de tradisjonelle britiske landslagene til å prøve seg med kvinnefotball. Deres første kvalifisering var til EM i 1995, og der endte de sist. Wales rykket ned til klasse B (nivå 2) og forble der til og med kvalifiseringen til EM i England i 2005, der de trakk seg. I 2007 vant de sin gruppe i klasse B, som til alt overmål ble fjernet av UEFA samtidig. Wales vant sin innledende gruppe i kvalifiseringen til EM i 2009, og kom videre til gruppe to, der de endte sist uten poeng.

## Se også
*Wales’ herrelandslag i fotball
*Storbritannias kvinnelandslag i fotball
*Storbritannias herrelandslag i fotball
Portør havn

**Portør havn** er en havn ytterst på halvøya Portør i Kragerø kommune i Telemark.

Portør har tjent som nødhavn siden de tidligste tider, og det er gjort flere oldtidsfunn i området. Navnet forekommer i Heimskringla (Sigurd Slembes opphold på stedet) som «Portyrja». Navnet kommer av *portus* (latin for havn) eller *porta* (dør, åpning) og gammelnorsk *aurr* (grus). Ifølge Olaf Rygh kan «port» ha blitt bragt til Norge av vikinger som hadde kontakt med anglesakser som brukte *port* i betydningen havn. Rygh tror at navnet Port-Yrja kan vært i motsetning til Yrja der det ikke var havn eller hele halvøyen sør for Stølefjorden kan ha vært kalt Yrja (det nærliggende Jomfruland ble kalt Aur på gammelnorsk) og Port-Yrja var stedets havn. Navnet kan på grunn av siste ledd bety *en havn full av stein*. Ifølge andre kilder kommer siste leddet *ør* av *yr* (tåkeregn).

I Snorres kongesagaer er det nevnt at Sigurd Slembe benyttet havna.

I innseilingsleden fra syd er det sprengskader i svaberget på sydsiden som indikerer anslaget til en mine som under annen verdenskrig traff land og forårsaket en kraftig detonasjon. Eksplosjonen blåste visstnok ut vinduer i vid omkrets. Forlagsredaktør Harald Grieg hadde sitt landsted der, arealet foran dette mot sjøen er idag lagt ut til friareal. 

I 1981 ble det funnet en gammel båt i mudderet som hadde ligget der siden 1500-tallet. Det sjeldne vrakfunnet ble kalt Portørbåten.

Vei til Portør ble bygget i 1956. Havna var inntil midten av 1960-tallet losstasjon og tolloppsynstasjon. 

På Vakthusheia over havna er det reist en rekonstruksjon av den optiske telegrafen som sto der i 1808.

## Referanser


## Eksterne lenker
* Om innseilingen, med foto
Labretknott

**Labretknott** er et type piercingsmykke som vanligvis brukes i små labret-piercinger, men som også kan brukes i andre piercinger som for eksempel i indre konkyliepiercing.

Smykket består av et skaft, som på den ene enden har en plate, og på den andre enden et smykke, som er en kule eller en «pilspiss».

Labretknotter kan være laget av blant annet titan, bioplast, rustfritt stål, zircon gull eller gull.

## Eksterne lenker
*
Belarus’ kvinnelandslag i fotball

**Belarus’ kvinnelandslag i fotball** representerer Belarus i internasjonal fotball for kvinner. 

Belarus spilte sin første kvalifiseringskamp den 7. oktober 1995, i anledning kvalifiseringen til EM i 1997. Belarus måtte starte i klasse B (andre nivå), og forble der til 2005, da de rykket opp. I Belarus’ første direkte kvalifisering kom de på nest sisteplass, en bedrift de gjentok i kvalifiseringen til EM i Finland i 2009.

Til kvalifiseringen til VM i Tyskland var Belarus plassert sammen med Norge, Nederland, Slovakia og Nord-Makedonia. Ifølge FIFAs verdensranking for kvinner er Belarus det nest dårligste laget i puljen. Det hindret imidlertid ikke laget i å spille uavgjort for tapende semifinalist i EM i 2009, Nederland, og å slå Slovakia. Som resultat av kvalifiseringen fikk Belarus en beskjeden opptur, og gikk opp to plasser på verdensrankingen, og tre på europarankingen med en økning på i underkant av 30 poeng.
Vekttallsalo

***Vekttallsalo*** er et samlealbum (split-album) fra 1999 med studentband fra Tromsø. Det ble utgitt på Alo Records.
 
De fleste sporene ble spilt inn i mai/juni 1999 på Det lille kulturhus i Tromsø.
Sporene ble mikset i Aurora Filmlyd i juni samme år.
Albumets navn er satt sammen av «vekttall», en referanse til studentlivet, og «alo» som betyr «spetakkel».

Alle låtene er skrevet av bandene som spiller dem, unntatt albumets eneste instrumental, en jazz-standardversjon av «Some Day My Prince Will Come» som er skrevet av den amerikanske filmkomponisten Frank Churchill.

## Sporliste

# Grål - «L=Ø»
# Hangface – «Lifeline»
# Julio Lindex orkester – «Min svenska kjärlek»
# Sister Sinister – «Gazer»
# Prentice Wood – «Little Jester»
# Appendicks – «Øl, damer og sånn»
# Hindsight – «City Fly»
# Lause strenga – «Bedre enn porno»
# Jerkstore – «Nothing to Lose»
# Medium Swing – «Some Day My Prince Will Come»
# Taunus – «Bastards of the Squirrel Valley»
# eyegonblank – «Unaddicted»
# Microgroove – «Microdot»
# Manta Loders – «Dæven Kroa e bra!»
# Mind the Gap – «Standing Outside»
# Marleybone Coach – «Jellybelly»
# Cockpit Orchestra – «Possessed»
# Morpeheus – «The Sweet Hereafter»
# Badger – «I Feel»
Faith Gabrielle Guss

**Faith Gabrielle Guss** (født 1943) er en norsk teaterinstruktør, forsker og førsteamanuensis ved Høgskolen i Oslo (nå Oslo Metropolitan University/Oslomet), avdeling for lærerutdanning og internasjonale studier.

Guss er født i Canada og flyttet til Norge i 1972. Hun er utdannet *[[Bachelor]] of Fine Arts* ved Boston University, School of Fine Arts, 1965. I 2000 tok hun doktorgraden (dr. art.) i teatervitenskap ved NTNU med avhandlingen *Drama Performance in Children's Play-culture: The Possibilities and Significance of Form*. Hun har skapt innovativ dramaturgi i teater for barn og utgitt flere bøker og mangfoldige artikler om paralleller mellom skapeprosesser i  avantgarde 'devised' scenekunst og barns komplekst symboliserende liksom-lek.

## Familie
Guss var gift med Peter Butenschøn fra 1972 til 1979. Paret fikk to sønner, deriblant Nikolai Butenschøn. Hun var gift med den danske barnekulturforsker Flemming Mouritsen (1942–2015) fra 1991 frem til hans død i 2015.

## Bøker og artikler (utvalg)
* 1978: *Fra tekst til forestilling* 

## Referanser


## Eksterne lenker
* 
*
EM i fotball for kvinner 1987

**EM i fotball for kvinner i 1987** ble spilt først gjennom kvalifiseringsgrupper, deretter gjennom semifinale mellom gruppevinnerne. I motsetning til i EM i 1984 ble semifinalene, bronsefinalen og finalen spilt i et vertsland som ble valgt etter kvalifiseringsrundene. Vertslandet var Norge.  Norge vant over Sverige. 

## Kvalifisering
*For kvalifiseringsgruppene, se [[EM i fotball for kvinner 1987 kvalifisering]]*
Gruppevinnerne i de fire kvalifiseringsgruppene var Sverige, Italia, Norge og England.

## Semifinaler

## Bronsefinale

## Finale
L·l (bokstav)

**L·l** og **l·l** (to l-er med en prikk mellom, katalansk: *ela geminada*) er en bokstavkombinasjon som brukes på katalansk. Man bruker en prikk (*punt volat* [flyvende prikk]) for å skille den fra bokstavkombinasjonen ll. Mens ll representerer en palatal lateral (/ʎ/), representerer l·l en «lang l» (/l:/). 

I Unicode finnes det en egen utgave av bokstaven l for å skrive nettopp *ela geminada*: Den ser ut som en l etterfulgt av en flyvende prikk, og så må den andre l-en skrives inn separat etterpå. Denne l-en har kodene: U+013F (Ŀ) og U+0140 (ŀ). Disse tegnene brukes sjelden, i stedet kodes den som tre separate elementer: to l-er med en prikk mellom – U+00B7 (·). På et spansk tastatur finner man denne prikken i posisjonen shift + 3.
EM i fotball for kvinner 1987 kvalifisering

Kvalifiseringen til EM i fotball for kvinner 1987 pågikk mellom 26. september 1984 og 12. oktober 1986. Vinneren av gruppen ble kvalifisert.

**Gruppe 1**

**Gruppe 2**

**Gruppe 3**

**Gruppe 4**

## Eksterne lenker
* Tabeller & resultater ved RSSSF.com (Engelsk)
Hamar-Grundsetbanen

**Hamar-Grundsetbanen** ble vedtatt av Stortinget den 3. september 1857 sammen med Kongsvingerbanen og Trondhjem–Størenbanen som Norges første statsbaner. Vedtaket i 1857 gjaldt riktignok kun strekningen Hamar-Elverum og med endestasjon på Glommas østre bredd i Elverum. Den 7. oktober 1859 vedtok imidlertid Stortinget at banen i stedet skulle fortsette langs vestre bredd av Glomma opp til Grundset, ca. 6 km nord for Elverum. Banen ble bygget smalsporet (1067 mm sporvidde) og ble åpnet 23. juni 1862.

Grundsetbanen er sydligste del av Rørosbanen. Allerede i 1871 ble Grundset-Aamotbanen bygget. Stasjonsbygningen på Grundset ble samtidig flyttet til den nye endestasjonen på Rena.

## Referanser


## Litteratur
*

## Eksterne lenker
* Digitalt fortalt: «Ralph King, den engelske "keiser'n på Grundsetbanen"» (skrevet av Bjørg Eva Aasen, Norsk Jernbanemuseum) (besøkt 3. april 2012)
Akkarfjord

:*For tettstedet på Kvaløya se: [[Akkarfjord (Kvaløya)]]*

**Akkarfjord** (nordsamisk: *Áhkárvuotna*) er et lite fiskevær på nordøstenden av Sørøya.

Akkarfjord har havneanløp av rutebåt fra Hammerfest, postkontor skole (se Akkarfjord Oppvekstsenter), barnehage og butikk, men det er fiskebruket, Johan Kvalsvik AS, som er hovednæringen i bygda. Sauehold og fisketurisme har tilført bygda mye aktivitet.

I tillegg til fiske har også turgåere og turister satt bygda på kartet.

Det bor 77 personer i grunnkretsen Akkarfjord per 1. januar 2017. Skolen har åtte elever.

Tidligere stortingspolitiker Reidar Johansen vokste opp i Akkarfjord.

## Referanser
Kristianstadsbladet

***Kristianstadsbladet***, tidigere *Nyaste Kristianstadsbladet*, er en svensk dagsavis, grunnlagt i 1856 og med hovedkontor i Kristianstad i Skåne. 

Avisen inngår SkåneMedia AB, som eies av Bonnierkoncernen (73 %) og stiftelsen Kristianstadspress (27 %), en liberalt forankret stiftelse med Bengt Harding Olson som leder. Kristianstadsbladets sjefredaktør og ansvarlige utgiver er Lars Bernfalk, og den politiske redaktøren er Jonas Duveborn. 

## Eksterne lenker
* Kristianstadsbladet &ndash; offisiell nettside
** Om Kristianstadsbladet
Ḏ

og  (*[[D]]* med strek under) er en bokstav som brukes, bl.a. til å transkribere bibelsk hebraisk (ISO 259); den representerer lyden /ð/ (representert ved bokstavene ד׳ og ט׳) som på bibelsk hebraisk kun forekommer i lånord.

I Unicode kodes ḏ som U+1E0E (&#X1E0E;) og U+1E0F (&#X1E0F;).
Potosí

**Potosí** er en by i Bolivia og hovedstaden i departementet Potosí. Byen hadde i 2001 en befolkning på 145&nbsp;057 innbyggere. Byen ligger på altiplano i 4&nbsp;090 meter over havet og det hevdes at dette er verdens høyeste beliggende by. Byen ligger ved foten av fjellet Cerro de Potosí, ofte kalt Cerro Rico («rikt fjell») hvor det i århundrer har sølvgruvedrift. Floraen rundt byen er preget av puna.

Blant turistattraksjoner i byen er det mulig å ferdes gjennom de mange gruvegangene i Cerro Rico, og byen ligger også i nærheten av verdens største saltslette, Salar de Uyuni.

## Referanser


## Eksterne lenker
*
Hjalmar Haalke

**Hjalmar Christian Haalke**, født **Hansen** (født 1894 på Bakklandet i Trondheim, død 1964) var en norsk kunstmaler. Han er kjent for sine landskapsbilder og bymotiver.

I 1919 tok han navnet Haalke for å unngå navneforveksling. Han vokste opp i Trondheim og i Vadsø, men fra han var 12 år gammel bodde han i Trondheim. Hans far, Hartvig Julius Hansen, jobbet på Hurtigruten, moren het Therese Nilsdatter. Haalke hadde tre søsken, Trygve, Therese og Eva, og familiesamholdet mellom dem var svært sterkt. 

Hjalmar Haalke ble tidlig interessert i maling og etablerte vennskap med Ørnulf Ørstad og Roar Matheson Bye. Da disse flyttet fra Trondheim til Kristiania, fulgte Haalke etter i 1915 og kom i lære hos Eivind Nielsen og gikk også Statens håndverks- og kunstindustriskole. I 1921 ble han og Roar Matheson Bye elever hos fransk-brasilianeren Pedro Araujo i Paris. Han ble Haalkes viktigste lærer.

Hjalmar Haalke ble gift med sin tremenning Magnhild Camilla Kvaale fra Vikna i Nord-Trøndelag i 1923. Hun var lærer i Sør-Odal og ble senere forfatter. De bodde atskilt i lange perioder, han malte i Oslo, hun var lærer i Odalen.

I 1926 hadde han sin første separatutstilling i Oslo. Han deltok senere på Statens Kunstutstilling, Høstutstillingen og den norske utstillingen i Paris. På 1930-tallet var han blitt en etablert kunstner og kunne reise til Sør-Europa. Mange av hans bilder er fra områder ved Middelhavet. I 1939 kjøpte de hennes familiegård Vikestad i Vikna, men senere mistet de den i en odelsrettssak. De siste årene av Hjalmar Haalkes liv bodde familien på Lillehammer. Han var medlem av Norsk Kvinnesaksforening.

## Ettermæle
På Nardo i Trondheim er en gate oppkalt etter ham. Hjalmar Haalkes veg går fra Bjarne Ness' veg til Einar Øfstis veg. 

## Bibliografi

* Leif Østby: *Hjalmar Haalke* 1954
* Svein Olav Hoff: *Hjalmar Haalke – en naturdyrker i moll* 2003 ISBN 82-7393-140-4

## Referanser


## Eksterne lenker
* Ingrid J. Brissach: ''Den nesten glemte maleren'' Artikkel i Adresseavisen 6. august 2008 
* Bilder av Hjalmar Haalke på haalke.no
Éverton Santos da Costa

**Éverton Santos da Costa** (født 6. januar 1986 i Ponta Grossa) er en brasiliansk fotballspiller som spilte for Fredrikstad fotballklubb i 2008 og 2009 på lån fra Grêmio. Everton kom inn som erstatning for Tarik Elyounoussi som dro til Heerenveen. Han scoret sitt første mål for FFK  mot Lillestrøm sportsklubb på Åråsen i 2008. Han har skåret seks ligamål for FFK i løpet av de to sesongene han var i klubben.

## Referanser


## Eksterne lenker
* 
* Évertons spillerprofil på ffksupporter.net
Ɯ

***' og ***' er en bokstav i det latinske alfabetet, som består av en minuskel m, typesatt opp-ned. Bokstaven ble brukt i zhuang-språket fra 1957 til 1986, da den ble erstattet med bokstaven w. Den representerte en trang, bakre, urundet vokal. Minuskelen brukes med samme verdi i det internasjonale fonetiske alfabetet. 

I Unicode kodes  som U+019C (&#X019C;) og U+026F (&#X026F;).
Ḇ

og  (*[[B]]* med strek under) er en bokstav i det latinske alfabetet. Den brukes helst i transkripsjon av forskjellige skriftspråk, bl.a. bibelsk hebraisk (ISO 259), der den representerer en stemt bilabial frikativ - /β/ - som vanligvis skrives med bokstaven ב.

I Unicode kodes den som U+1E06 (&#X1E06;) og U+1E07 (&#X1E07;).
Dong Wenlong

**Dong Wenlong** （kinesisk: 董文隆, pinyin: *Dǒng Wénlóng*, født 1902, død 1978）var katolsk biskop av erkebispedømmet Jinan i provinsen Shandong i Folkerepublikken Kina fra 1958 til 1963.

## Biskop uten pavelig mandat
Han var i annen pulje av biskoper som ble bispeviet uten pavelig mandat i Folkerepublikken Kina. De i Romas øyne illegitime, men gyldige, bispevielsene, ble foretatt 1. juni 1958 i Jinan i Shandong  med erkebiskop Ignatius Pi Shushi som hovedkonsekrator. 
## Episkopalgenealogi

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Erkebiskop Ignatius Pi Shushi (1897-1978) *1949
* Biskop *Dong Wenlong* (1902-1978) *1958

## Referanser
Nikolai Butenschøn

**Nikolai «Nikki» Butenschøn** (født 1974) er en norsk arkitekt og møbeldesigner.  Han var partner og medeier i arkitektkontoret *Haptic Architects* inntil 2024, da han etablerte egen praksis i arkitektkontoret *Butenschön & Scholz*.  

Nikki Butenschøn studerte interiørarkitektur ved Chelsea College of Art & Design i London, arkitektur ved Kunstakademiets arkitektskole i København og University of Sydney og møbeldesign hovedfag ved Kunst- og håndverksskolen i Oslo.

## Film og TV
Butenschøn medvirket i Eskil Vogts film *[[Blind (film)|Blind]]* fra 2014, der han spilte rollen som Ove Kenneth.

Han deltok med fagråd i TV-serien **, som ble vist på TVNorge i 2003, 2004 og 2006. I 2006–2007 hadde han fast spalte om interiør i avisen *[[Dagbladet]]s* søndagsutgave.

## Omtalte arbeider

* Interiør i utestedet Mezzo i Oslo
* Quality Hotel Expo, Fornebu (interiørarkitekt)
* Leilighet (råloft), Iduns gate, Oslo 
* Egen bolig på Adamstuen i Oslo

## Familie
Nikolai Butenschøn er sønn av teaterviteren og -instruktøren Faith Gabrielle Guss og arkitekten Peter Butenschøn. Han er barnebarn av forleggeren og forfatteren Barthold A. Butenschøn og billedhuggeren Ragnhild Butenschøn, samt nevø av statsviteren Nils Butenschøn.

## Referanser


## Eksterne lenker
* Artikkel i Aftenposten om Nikki Butenschøn
Ẑ

**Ẑ** og **ẑ** (*[[Z]]* med cirkumfleks) er en bokstav som brukes i ISO 9-systemet for å transkribere tekster skrevet med det kyrilliske alfabetet. Den brukes for å transkribere den kyrilliske bokstaven ѕ som brukes på makedonsk og representerer lyden [dz]. 

I Unicode kodes ẑ som U+1E90 (&#X1E90;) og U+1E91 (&#X1E91;).